Ευρωπαϊκή Αρχή Κινητών Αξιών και Αγορών

Η Ευρωπαϊκή Αρχή Κινητών Αξιών και Αγορών (ΕΑΚΑΑ/ESMA)Η Αρχή έχει εκφράσει την επιθυμία της να χρησιμοποιείται το ακρώνυμο ESMA σε όλες τις επίσημες γλώσσες της ΕΕ. Σημειώνεται ότι σε παλαιότερα έγγραφα έχει χρησιμοποιηθεί επίσης το ακρώνυμο ΕΑΚΑΑ, όμως δεν είναι αυτό που προτιμάται - ΕΚΜ (18.6.2009). Επίσημη επικοινωνία ανάμεσα στην ESMA και το CdT (Δεκέμβριος 2012). Διοργανική συζήτηση των ελλήνων ορολόγων στις 21/06/2013. (αγγλικά: European Securities and Markets Authority με σύντμηση ESMA) είναι μία ανεξάρτητη αρχή της ΕΕ, σκοπός της οποίας είναι η βελτίωση της προστασίας των επενδυτών και η προώθηση της σταθερής και εύρυθμης λειτουργίας των χρηματοπιστωτικών αγορών. Ιδρύθηκε με τον Κανονισμό (ΕΕ), αριθ. 1095/2010 του Συμβουλίου της 24ης Νοεμβρίου 2010 και άρχισε να λειτουργεί το 2011. Η έδρα του βρίσκεται στο Παρίσι Γαλλίας.

Ο ESMA είναι μία Ευρωπαϊκή Εποπτική Αρχή και αποτελεί μέρος του Ευρωπαϊκού Συστήματος Χρηματοοικονομικής Εποπτείας (ΕΣΧΕ), όπως η Ευρωπαϊκή Αρχή Ασφαλίσεων και Επαγγελματικών Συντάξεων και η Ευρωπαϊκή Αρχή Τραπεζών.

 Αποστολή 
Οι τρεις στόχοι του ESMA είναι:

 Προστασία των επενδυτών: ενίσχυση των δικαιωμάτων τους, εξασφάλιση ισότιμων όρων ανταγωνισμού, εθνικά συστήματα αποζημίωσης των επενδυτών
 Εύρυθμη λειτουργία των χρηματοπιστωτικών αγορών: προαγωγή της ακεραιότητας, της διαφάνειας, της αποδοτικότητας και των σταθερών υποδομών, ορθή εφαρμογή του ενωσιακού δικαίου
 Χρηματοπιστωτική σταθερότητα: ενισχυμένη εποπτεία, συνεκτικοί και συντονισμένοι μηχανισμοί διαχείρισης και επίλυσης κρίσεων, σχέδια διάσωσης και εξυγίανσης, προληπτικά μέτρα για την ελαχιστοποίηση του συστημικού αντικτύπου ενδεχόμενων καταρρεύσεων.

 Καθήκοντα 
Ο ESMA εκτελεί τα καθήκοντά του προς επίτευξη των ανωτέρω στόχων:

 Αξιολόγηση των κινδύνων για τους επενδυτές, τις αγορές και τη χρηματοπιστωτική σταθερότητα: συλλογή, αναφορά και ανάλυση των καταναλωτικών τάσεων, θέσπιση κατευθυντήριων γραμμών και συστάσεων, έκδοση προειδοποιήσεων όπου χρειάζεται.
 Ολοκλήρωση ενός ενιαίου εγχειριδίου κανόνων για τις χρηματοπιστωτικές αγορές της ΕΕ: θέσπιση εναρμονισμένων ρυθμιστικών τεχνικών προτύπων στις χρηματοοικονομικές υπηρεσίες ώστε να εξασφαλιστούν ισότιμοι όροι και η επαρκής προστασία των επενδυτών και των καταναλωτών σε ολόκληρη την Ένωση.
 Ενίσχυση της εποπτικής σύγκλισης: διαμόρφωση κοινής εποπτικής νοοτροπίας, σύγκλιση των τυπικών πρακτικών εποπτείας προς λειτουργική ανεξαρτησία, αμεροληψία, αντικειμενικότητα και αυτονομία της αρμόδιας αρχής.
 Άμεση εποπτεία χρηματοπιστωτικών φορέων: οργανισμοί αξιολόγησης της πιστοληπτικής ικανότητας και αρχεία καταγραφής συναλλαγών.

 Οργάνωση 
Η Ευρωπαϊκή Αρχή Κινητών Αξιών και Αγορών αποτελείται από:

 Συμβούλιο εποπτών: απαρτίζεται από τους επικεφαλής των εθνικών δημόσιων αρχών που είναι αρμόδιες για την εποπτεία των συμμετεχόντων στις χρηματοοικονομικές αγορές σε κάθε κράτος μέλος, τον πρόεδρο, 1 εκπρόσωπο της Επιτροπής, 1 εκπρόσωπο του Ευρωπαϊκού Συμβουλίου Συστημικού Κινδύνου (ΕΣΣΚ) και 1 εκπρόσωπο καθεμιάς από τις άλλες δυο Ευρωπαϊκές Εποπτικές Αρχές.
 Συμβούλιο διοίκησης: απαρτίζεται από τον πρόεδρο και 6 άλλα μέλη του συμβουλίου εποπτών που εκλέγονται για θητεία διάρκειας δυόμισι ετών.
 Πρόεδρος: είναι ανεξάρτητος επαγγελματίας πλήρους απασχόλησης που διορίζεται από το συμβούλιο εποπτών με κριτήρια τα προσόντα, τις ικανότητες, τις γνώσεις τκαι την πείρα του σχετικά με τη χρηματοοικονομική εποπτεία και ρύθμιση, μετά από ανοικτή διαδικασία επιλογής, για πενταετή θητεία
 Εκτελεστικός διευθυντής: διορίζεται από το συμβούλιο εποπτών για πενταετή θητεία, είναι υπεύθυνος για τη διοίκηση και την εκτέλεση του ετήσιου προγράμματος εργασίας της Αρχής, εκδίδει εσωτερικές διοικητικές εντολές και δημοσιεύει ανακοινώσεις για να διασφαλίσει τη λειτουργία της, καταρτίζει τα προγράμματα εργασίας και το προσχέδιο του προϋπολογισμού.

Εσωτερικές επιτροπές και ομάδες: συγκροτούνται από το συμβούλιο εποπτών για την ανάθεση ορισμένων σαφώς καθορισμένων καθηκόντων.

 Προϋπολογισμός 
Τα έσοδα του ESMA προέρχονται από υποχρεωτικές εισφορές των εθνικών δημόσιων αρχών οι οποίες είναι αρμόδιες για την εποπτεία συμμετεχόντων στις χρηματοοικονομικές αγορές, από επιχορήγηση από την Ένωση (που εγγράφεται στον γενικό προϋπολογισμό της Ευρωπαϊκής Ένωσης) και από τυχόν τέλη που καταβάλλονται στην Αρχή. Στα έξοδα περιλαμβάνονται οι δαπάνες προσωπικού, οι αμοιβές, οι διοικητικές δαπάνες, οι δαπάνες υποδομής, οι δαπάνες επαγγελματικής επιμόρφωσης και οι λειτουργικές δαπάνες. Τα έσοδα και οι δαπάνες ισοσκελίζονται.

 Αναφορές 

Κατηγορία:Κεφαλαιαγορές της Ευρώπης
Κατηγορία:Οργανώσεις με έδρα την Ευρώπη